Source: http://docplayer.hu/2148524-Gyermekelhelyezes-mint-a-szuloi-felugyeleti-jog-reszjogositvanya.html
Timestamp: 2018-03-21 05:36:35+00:00

Document:
Gyermekelhelyezés, mint a szülői felügyeleti jog részjogosítványa - PDF
Gyermekelhelyezés, mint a szülői felügyeleti jog részjogosítványa
Download "Gyermekelhelyezés, mint a szülői felügyeleti jog részjogosítványa"
2 Gyermekelhelyezés, mint a szülői felügyeleti jog részjogosítványa Szerző: dr. Kovácsné dr. Gaál Erika
3 Tartalomjegyzék I. Bevezetés II. A szülői felügyeleti jogról általánosságban II.1. II.2. Közös szülői felügyeleti jog az életközösség megszűnése esetén Külön élő szülő szülői felügyeleti jogának szünetelése, megszüntetése III. A gyermek elhelyezése III.1. A szülők megegyezése a közös kiskorú gyermek elhelyezéséről III.1.a. Peren kívüli megállapodás III.1.b. Perbeli egyezség IV. Gyermek elhelyezése a bíróság döntése alapján IV.1. IV.2. A gyermekelhelyezési perek speciális eljárási szabályai A gyermek elhelyezésénél a bíróság által mérlegelendő szempontok IV.2.a. A szülők nevelési alkalmasságának vizsgálata IV.2.b. Az ítélőképessége birtokában lévő gyermek véleményének figyelembe vétele, a gyermek meghallgatásának körülményei IV.2.c. A gyermek nemének, életkorának jelentősége IV.2.d. Az állandóság IV.2.e. A testvérkapcsolat jelentősége IV.2.f. A házastársi hűséget sértő magatartás IV.3. IV.4. IV.5. Gyermek elhelyezése harmadik személynél A gyermekelhelyezés megváltoztatásának szempontjai Pszichológus szakértő közreműködése a perben V. Az új Polgári Törvénykönyv tervezetének koncepciója VI. Összegzés
4 I. Bevezetés Jelen dolgozat célja a gyermekelhelyezés vonatkozó jogi szabályozásának bemutatása a bírói gyakorlat tükrében. Az Országgyűlés a február 11. napi ülésén elfogadta az új Polgári Törvénykönyvet, azonban a hatályba lépés időpontját március 15. napjára halasztotta. Ennek ellenére a dolgozatban alapvetően a hatályos jogi szabályozást, és e mellett kialakult bírói gyakorlatot mutatom be, a dolgozat végén külön fejezetben utalva az új Polgári Törvénykönyv vonatkozó szabályozására. Mindenekelőtt szükséges a család jogi fogalmának, illetőleg a gyermek családban betöltött szerepének meghatározása. A Családok védelméről szóló évi CCXI. törvény (továbbiakban Csvt.) 7. -ának július 1-én történt hatályba lépését megelőzően a hatályos magyar jogi szabályozásban a család pontos jogi fogalma nem volt fellelhető. A Csvt. a család fogalmát akként határozta meg, hogy az a természetes személyek érzelmi és gazdasági közösségét megvalósító olyan kapcsolatrendszer, amelynek alapja egy férfi és egy nő házassága vagy egyenesági rokoni kapcsolat, vagy a családbafogadó gyámság. Az Alkotmánybíróság azonban a törvény család fogalmára vonatkozó rendelkezését alkotmányellenesnek nyilvánította, mert túlságosan szűkre szabta a család fogalmát, amikor azt egy férfi és egy nő házasságára, az egyenesági rokoni kapcsolatra vagy családba befogadó, gyámságra épülő kapcsolatrendszerként határozta meg. Indokolása szerint "Ha a jogalkotó a családokra nézve kíván jogokat és kötelezettségeket megállapítani, akkor azoktól a személyektől, akik a családalapítást házasságkötés nélkül, más tartós érzelmi és gazdasági életközösségben kívánják megvalósítani, jogokat nem vonhat vissza, a társkapcsolati forma meglévő védelmi szintjét nem csökkentheti". Jelenleg tehát ismételten nem rendelkezik a magyar jog család-fogalommal. A jogtudomány a családot a társadalom természetes, és alapvető egységeként definiálja, azonban a család belső, tartalmi jellemzőit nem határozza meg. E jellemzők koronként, társadalmi sajátosságokat figyelembe véve változóak. Ami azonban nem változik, az az, hogy a gyermek életében kiemelkedően fontos szerepet tölt be a család, a családi kapcsolatok a születésétől
5 kezdődően egészen addig, míg személyisége ki nem fejlődik, önálló életvitelre nem alkalmas. A családi kapcsolatok helyrehozhatatlan és végleges felbomlása esetén a gyermek érdekét érintően a gyermektartásdíj mértékének megállapítása mellett a gyermekelhelyezés, és ehhez kapcsolódóan a szülői felügyeleti jog gyakorlása az a fontos kérdéskör, melyben a szülőknek, illetőleg megegyezésük hiányában a bíróságnak döntésre kell jutnia. Az új Polgári Törvénykönyv tervezete alapelvi szinten határozza meg a házasság, és a család védelmét. A gyermek érdekének védelme körében rögzíti, hogy a családi jogviszonyokban a gyermek érdeke és jogai fokozott védelemben részesülnek. A gyermeknek joga van ahhoz, hogy saját családjában nevelkedjék. Ha a gyermek nem nevelkedhet saját családjában, akkor is biztosítani kell számára, hogy lehetőleg családi környezetben nőjön fel és korábbi családi kapcsolatait megtarthassa. A gyermeknek a saját családjában, illetve családi környezetben nevelkedéséhez és korábbi családi kapcsolatai fenntartásához fűződő jogát törvényben meghatározott esetben, kivételesen és a gyermek érdekében lehet korlátozni. II. A szülői felügyeleti jogról általánosságban A házasságról, a családról és a gyámságról szóló évi IV. törvény (Csjt.) 71. -ában úgy rendelkezik, hogy a szülői felügyeletet a kiskorú gyermek érdekeinek megfelelően kell gyakorolni. A szülői felügyelet a kiskorú gyermek gondozásának, nevelésének, vagyona kezelésének, valamint törvényes képviseletének jogát és kötelességét, továbbá a gyámnevezésnek és a gyámságból való kizárásnak a jogát foglalja magában. A Csjt. abból indul ki, hogy a szülői felügyeletet alapesetben a szülők együttesen gyakorolják akkor is, ha már nem élnek együtt. Természetesen a szülők ettől eltérően is megállapodhatnak. Ha a házasság felbontása, vagy a gyermek elhelyezése iránti perben a gyermeket a szülők megegyezése, vagy a bíróság döntése alapján valamelyik szülőnél elhelyezték, a felügyeletet ez a szülő gyakorolja, kivéve ha a szülők kérelmére a bíróság a gyermekelhelyezéssel egyidejűleg közös szülői felügyeletet rendelt el, illetve a szülőknek a közös szülői felügyeletre vonatkozó egyezségét jóváhagyta.
6 II.1. Közös szülői felügyeleti jog az életközösség megszűnése esetén A Csjt. a házassági, illetőleg élettársi életközösség megszűnése esetén is a közös szülői felügyeleti jogot tekinti alapesetnek. Az életközösség megszűnésének folyományaként a közös kiskorú gyermek szükségszerűen az egyik szülőnél él életvitelszerűen. Az, hogy a gyermek melyik szülőjével maradjon lehet a szülők közös megegyezésének eredménye, melyet vagy hallgatólagosan, ún. ráutaló magatartással fogadnak el, illetve egyezségbe foglalják ezen megállapodásukat. Szülői megegyezés hiányában a gyermeket a bíróság helyezi el az egyik szülőnél, illetve ha annak egyéb feltételei fennállnak harmadik személynél, esetleg gyermekvédelmi gondozásba kerül. Az a tény azonban, hogy a gyermekről az életközösség megszűnését követően egyik szülő gondoskodik, önmagában nem jelenti azt, hogy a szülők a szülői felügyeleti jogukat együttesen ne gyakorolhatnák. Azt szükséges vizsgálni, hogy a gyermeket nem kell-e valamelyik szülőnél elhelyezettnek, és ezáltal a másik szülő szülői felügyeleti jogát szünetelőnek tekinteni. A Csjt. 72. (2) bekezdése nyomán ugyanis ha a gyermek valamelyik szülőnél elhelyezést nyert, a felügyeletet az a szülő gyakorolja. A különélő szülő szülői felügyeleti joga a gyermek sorsát érintő lényeges kérdések kivételével szünetel. A szülők azonban kérhetik a bíróságtól, hogy a gyermekelhelyezéssel egyidejűleg rendeljen el közös szülői felügyeletet, illetőleg az ilyen tartalmú egyezségüket hagyja jóvá. Ilyen tartalmú bírói döntésnek alapvető feltétele, hogy azt a szülők közösen kérjék, mely kérelmükben nyilatkozniuk kell arról, hogy milyen módon kívánnak együttműködni a közös szülői felügyeleti jog gyakorlása során, különös tekintettel a gondozási, nevelési tevékenység ellátására. Ha ugyanis nem tudnak együttműködni, ez a közös szülői felügyeletre vonatkozó egyezségük jóváhagyásának, illetve az ilyen tartalmú bírói döntés meghozatalának akadálya, hiszen ez a közös szülői felügyelet megszüntetésének oka.
7 II.2. Külön élő szülő szülői felügyeleti jogának szünetelése, megszüntetése Az előző pontban érintőlegesen foglalkoztam azon esettel, amikor a külön élő szülő szülői felügyeleti joga a törvény rendelkezése alapján szünetel. A Csjt. 91. (1) bekezdése szerint szünetel a szülői felügyelet, ha a szülő cselekvőképtelen, vagy cselekvőképességében korlátozva van, a szülő ismeretlen helyen távol van, vagy ténylegesen akadályozva van, a bíróság a gyermeket harmadik személynél helyezte el, a szülő hat hetes életkoránál fiatalabb gyermeke ismeretlen személy általi örökbefogadásához járult hozzá, a gyermeket a gyámhivatal átmeneti nevelésbe vette, a gyámhivatal a gyermek családba fogadásához hozzájárult, a szülővel szemben a bíróság a gyermek sérelmére elkövetett cselekmény miatt büntetőeljárási kényszerintézkedésként távoltartást rendelt el, a kényszerintézkedés időtartamáig, a szülővel szemben a rendőrség vagy a bíróság a gyermek, illetve a gyermekkel közös háztartásban élő hozzátartozója sérelmére elkövetett, külön törvényben meghatározott hozzátartozók közötti erőszak miatt ideiglenes megelőző távoltartó határozatot, megelőző távoltartó határozatot hozott. A szülői felügyelet megszüntetése, illetőleg a gyermek elhelyezése iránti per jogerős befejezéséig szünetel a szülői felügyelete annak, akinek a gyermekét a gyámhivatal ideiglenes hatállyal a különélő másik szülőnél, más hozzátartozónál vagy más személynél, illetőleg nevelőszülőnél, gyermekotthonban vagy más bentlakásos intézményben helyezte el. A gyermek sorsát érintő lényeges kérdésekben való döntés kivételével szünetel a szülői felügyelete annak a szülőnek, akinek gyermeke a különélő másik szülőnél van elhelyezve, de szülői felügyeleti jogát a bíróság nem szüntette meg. Nem szünetel a szülői felügyelet, ha a szülők vagy a bíróság a közös szülői felügyeletről döntött.
8 A szülői felügyelet megszűnhet ex lege, illetve a törvényben meghatározott feltételek bekövetkezése esetén a bíróság is megszüntetheti. Törvény erejénél fogva szűnik meg a szülői felügyelet a gyermek nagykorúságának elérésével, a szülő halálával, illetőleg a gyermek örökbefogadásával. A szülői felügyeleti jog bíróság általi megszüntetésének alapja lehet a gyermek súlyos sérelme, vagy veszélyeztetése, a gondozás, nevelés akadályozása, a felügyelettől megfosztott szülővel történő együttélés, illetőleg bűncselekmény elkövetése. III. A gyermek elhelyezése A Csjt. a 72/A -ában úgy rendelkezik, hogy a gyermek elhelyezéséről a szülők döntenek. A szülők megegyezésének hiányában a bíróság a gyermeket annál a szülőnél helyezi el, akinél a kedvezőbb testi, értelmi és erkölcsi fejlődése biztosított. Ha a szülőnél történő elhelyezés a gyermek érdekét veszélyezteti, a bíróság a gyermeket másnál is elhelyezheti, feltéve, hogy ez a személy a nála történő elhelyezést maga is kéri. III. 1. A szülők megegyezése a közös kiskorú gyermek elhelyezéséről A hivatkozott jogi szabályozás a szülői felelősség előtérbe helyezésével elsősorban a szülők feladatává teszi a gyermekük elhelyezése kérdésében történő döntéshozatalt. A jogalkotó abból az alapvetésből indul ki, hogy a szülőknek kell lennie annak a személynek, akik a gyermekük érdekeit, igényeit a legjobban ismerik, azokat szem előtt tartva, saját önös érdekeik háttérbe szorításával a gyermeküknek legkedvezőbb döntésre tudnak jutni. A szülők kapcsolatának felbomlása, életközösségük megszűnése, a mindezzel járó változások a gyermek számára komoly pszichés megterhelést jelentenek. Amennyiben a szülők mindezt a gyermek elhelyezése kérdésében folytatott vitával, harccal nehezítik, az a gyermek érzelmi fejlődését maradandóan negatív irányban befolyásolhatja. Fontos mindezért, hogy a szülők az életközösségük megszűnéséhez vezető válság feldolgozásának folyamatában mindenekelőtt a közös gyermekük sorsának rendezését kell, hogy szem előtt tartsák, és megkíséreljenek minden fél számára kedvező megállapodásra jutni. Nem
9 megvetendő adott esetben mediátor közreműködésének igénybevétele sem. A gyermekelhelyezés kérdésében történő bírósági döntéshozatal igénybevételére álláspontom szerint csak a legvégső esetben kellene, hogy sor kerüljön, amennyiben a szülők minden egyéb, megegyezésre irányuló törekvése zsákutcába jut. Figyelemmel kell lenni ugyanakkor arra is, hogy a szülők megállapodása a gyermek elhelyezése kérdésében viszonylag rövid időn belül létrejöjjön, hiszen a gyermek érdekeivel alapvetően ellentétes, ha egy bizonytalan helyzet hosszú időn át fennáll. A szülők sok esetben elkövetik azt a hibát, hogy a gyermek elhelyezéséről konkrétan nem állapodnak meg, hanem úgy döntenek, hogy a gyermek bizonyos ideig általában egy hétig egyik szülőnél, egy hétig a másik szülőnél lakik, biztosítva ezzel a gyermek számára, hogy mindketten egyformán gondoskodnak róla. Azt az érzetet kívánják kelteni a gyermekben, hogy nem szűnt meg számára egyik szülő sem létezni, ugyanakkor a maguk számára is biztosítják a folyamatos gyermeki jelenlétet. Ilyen döntés meghozatalánál a szülőket az esetek döntő többségében nem önös érdekek vezérlik, valóban azt gondolják, hogy gyermeküknek az a legjobb, ha biztosítják mindkét szülő folyamatos jelenlétét. A valóságban azonban ilyen gyerekeknél fordul elő legtöbbször, hogy gondok vannak az iskolában, óvodában a felszerelésük hiányával, késéssel, tanulással stb. Mindez abból adódik, hogy a gyermeknek nincs egy otthona, ehelyett van jó esetben két szobája, ahol egy-egy hétre megszáll. A fenti megállapításokkal ellentétben áll több európai állam azon törekvése, miszerint a váltott elhelyezést tartja követendőnek a szülők kapcsolatának felbomlását követően. Az ilyen törekvések, törvényi szabályozások kiindulópontja az, hogy a szülők életközösségének megszűnése után ez a megoldás biztosítja leginkább mindkét szülő kapcsolatát a gyermekkel. Franciaországban például a jogszabályok lehetőséget nyújtanak a bíróságnak arra, hogy rendelje el a váltott elhelyezést meghatározott időre, mely mintegy próbaidőként funkcionálva segít a szülőknek problémáik megoldásában, konfliktusaik rendezésében. A svéd jog is hasonló szabályozást követ, azonban feltételül szabja, hogy a váltott elhelyezést nem lehet túl alacsony életkorú gyermeknél alkalmazni. Ez a gyakorlatban 3 éven aluli gyermeket jelent. A váltott elhelyezés elfogadott ezen túlmenően Németországban, Olaszországban, Hollandiában, Norvégiában, Svájcban,
10 Spanyolországban, Belgiumban. 1 A szülőknek a gyermekelhelyezésben történő megegyezés során mindenekelőtt azt kell szem előtt tartaniuk, hogy a gyermeket valamelyiküknél állandó jelleggel helyezzék el megteremtve ezáltal a gyermek otthonát és a másik szülőnek biztosítsák a zavartalan kapcsolattartás lehetőségét. A szülők megállapodása formáját tekintve lehet peren kívüli és perbeli egyezség. III.1.a. Peren kívüli megállapodás Ahogy azt korábban kifejtettem, a szülők életközösségük megszűnésével egyidejűleg peren kívüli megállapodással is rendelkezhetnek gyermekük elhelyezéséről. E megállapodás történhet kifejezett akaratnyilatkozattal, illetve ráutaló magatartással egyaránt. A Legfelsőbb Bíróság kifejtette, hogy a szülők ilyen megállapodásához akkor fűződhet megfelelő joghatás, ha az kifejezett nyilatkozaton alapul, vagy ha a felek magatartásából, az általuk huzamosabb ideig együttesen kialakított körülményekből az elhelyezéssel kapcsolatos megegyezésükre alappal lehet következtetni. Amennyiben a későbbiekben a gyermek elhelyezésével kapcsolatban jogvita alakul ki a szülők között, és a bíróságnak kell döntenie, a jogvitát nem a Csjt. 72/A -ának (1) bekezdése, hanem a gyermekelhelyezés megváltoztatásáról rendelkező (2) bekezdése szerint kell elbírálni. III.1.b. Perbeli egyezség A szülők perbeli egyezségben is megállapodhatnak többek között a gyermekük elhelyezéséről. A felek egyezségét a bíróság jóváhagyja, ily módon végrehajthatóvá válik. A bíróság abban az esetben hagyhatja jóvá a felek egyezségét, ha az megfelel a kiskorú gyermek érdekeinek. Erről rendelkezik a Csjt. 1 -ának (2) bekezdése, mikor úgy fogalmaz, hogy e törvény alkalmazása 1 dr. Weiss Emília A gyermeki jogok és a szülői jogok és kötelességek gyakorlásának néhány újabb kkérdése Családi Jog VIII. évf. 1. szám
11 során mindenkor a kiskorú gyermek érdekére figyelemmel, azt biztosítva kell eljárni. Ezzel összhangban áll a Polgári Perrendtartásról szóló évi III. törvény (továbbiakban: Pp.) ának (3) bekezdése, mely szerint a házassági bontóperben a bíróságnak az egyezség jóváhagyása során, illetve ítéletében a felek kiskorú gyermekének érdekére figyelemmel kell lennie. Az egyezség jóváhagyásának további feltételét határozza meg a Csjt a, mely szerint a bíróságnak és a gyámhatóságnak a szülői felügyelettel, illetve a gyermek elhelyezésével, valamint az elhelyezés megváltoztatásával kapcsolatos eljárása során elháríthatatlan akadály esetét kivéve mindkét szülőt meg kell hallgatnia. Indokolt esetben, így akkor is, ha azt a gyermek maga kéri, közvetlenül vagy szakértő útján meg kell hallgatni a gyermeket is. Ha a gyermek a tizennegyedik életévét betöltötte, az elhelyezésére vonatkozó döntés csak egyetértésével hozható, kivéve ha az általa választott elhelyezés fejlődését veszélyezteti. A szülők személyes meghallgatását, illetve a gyermek véleményének megismerését tehát egyezség megkötésekor sem lehet figyelmen kívül hagyni. A gyermek véleményét azonban korának, érettségének megfelelően kell figyelembe venni, és véleményével ellentétes döntés is hozható, amennyiben az általa választott elhelyezés fejlődését veszélyezteti. A perben kötött egyezség a felek tartós jogviszonyát rendezi, így a Csjt. szigorú követelmények fennállását kívánja meg ahhoz, hogy bármelyik fél az egyezség megváltoztatását kérhesse. Így az egyezség jóváhagyásától számított két éven belül a bíróságtól az egyéb törvényes feltételek megléte esetén csak akkor lehet kérni, ha az a felek kiskorú gyermekének érdekét szolgálja, illetve ha a körülmények változása folytán a megállapodás valamelyik fél érdekét súlyosan sérti. IV. Gyermek elhelyezése a bíróság döntése alapján Gyermekelhelyezés tárgyában a bíróság abban az esetben dönt, ha a szülők az életközösségük megszűnése, különválásuk után nem jutnak egyezségre. A Csjt. a bírósági döntés kapcsán igen szűkszavúan fogalmaz, mikor azt mondja, hogy a szülők megegyezésének hiányában a
12 bíróság a gyermeket annál a szülőnél helyezi el, akinél a kedvezőbb testi, értelmi és erkölcsi fejlődése biztosított. Elsősorban tehát a szülők megegyezését tekinti a Csjt. követendő útnak a gyermekelhelyezés kapcsán is, ennek hiányában kerül a döntés a bíróság kezébe. A bírósági döntés valamelyik szülő oldalán szükségszerűen engedetlenséget eredményezhet, amely hosszan tartó pereskedéshez vezethet, és a szülők kapcsolatának további elmérgesedését eredményezheti. Mindez a bírói döntés végrehajtásában nehézségeket idézhet elő. Ha a szülőnél történő elhelyezés a gyermek érdekét veszélyezteti, a bíróság a gyermeket másnál is elhelyezheti, feltéve, hogy ez a személy a nála történő elhelyezést maga is kéri. E rendelkezést a bírói gyakorlat hivatott megtölteni tartalommal. A bírói gyakorlat egységesítése, a bírói mérlegelés során értékelendő körülmények, szempontok meghatározása céljából a Legfelsőbb Bíróság a 19. számú és 24-es számú Irányelvével módosított 17. számú Irányelvet alkotta, mely zsinórmértékül szolgál a gyermekelhelyezési perekben felmerülő problémák megoldásához. Hangsúlyozni kell azonban, hogy a tömör törvényi szabályozás nem hibája a jogszabálynak, hiszen a gyermekelhelyezési perek elbírálása során figyelembe veendő szempontok törvényi szinten történő szabályozása olyan kazuisztikus szabályozási rendszert vonna maga után, mely nem tudna alkalmazkodni a folyamatosan változó társadalmi-gazdasági körülményekhez, és melyek alapján lehetetlen lenne az adott, egyedi helyzetben legcélravezetőbb, a gyermek érdekének legmegfelelőbb szubjektív döntés meghozatala. Jelen fejezetben a gyermekelhelyezési perek speciális eljárási szabályainak ismertetése mellett a 17. számú Irányelvben megfogalmazott szempontok mentén, egyes szempontokhoz kapcsolódóan jogesetek ismertetésével vázolom fel a bírói gyakorlatot. IV.1. A gyermekelhelyezési perek speciális eljárási szabályai Ahogyan azt a korábbiakban említettem, a Csjt. alapvetően a gyermek érdekét helyezi előtérbe valamennyi, őt érintő kérdéskörben történő bírói döntés meghozatala során. Ennek fényében a gyermekelhelyezési per folyamán a bíróságnak döntése meghozatalakor alapvetően a gyermek érdekét kell szem előtt tartania. Annak a gyermeknek az érdekét, akit a szülők konfliktusa
13 alapvetően érint, ennek a konfliktusnak a szenvedő alanya, holott a szülők ellentétében vétlen, az ellen tehetetlen. A gyermek ilyen speciális helyzete indokolja az általános szabályoktól eltérő eljárási szabályok alkalmazását, melyek a peres felek perbeli jogait részben korlátozzák. A legfontosabb ilyen eljárási szabályt a Pp. a 290. (1) bekezdésében fogalmazza meg, mely szerint a bíróságnak a közös kiskorú gyermek elhelyezése és tartása felől szükség esetén erre irányuló kereseti kérelem hiányában is határoznia kell, a tényállás felderítése céljából bizonyos intézkedéseket pedig hivatalból is megtehet. A Legfelsőbb Bíróság a BDT számú eseti döntésében rámutatott arra, hogy e hivatalbóli bizonyítási kötelezettség elmulasztása hatályon kívül helyezést vonhat maga után. Adott esetben gyermekelhelyezés megváltoztatása iránti perben a gyermeket nevelő édesanya a gyermeket Kanadába vitte, amellyel alapvetően korlátozta a gyermek és édesapja közötti kapcsolattartást. Kanadában az édesanya a vendéglátóiparban éjszakai műszakban helyezkedett el. Gyermekelhelyezés megváltoztatása iránt a különélő apa élt keresettel. Keresetét a bíróság első fokon elutasította. Ítéletét arra alapozta, hogy az anya a gyermek érdekét súlyosan sértő módon járt ugyan el, amikor a gyermek és édesapja közötti kapcsolattartás lehetőségét a külföldi költözéssel akadályozta, azonban mindez önmagában nem olyan körülményváltozás, amely az elhelyezés megváltoztatását indokolná. A felperesi apa fellebbezése folytán a másodfokú bíróság az elsőfokú bíróság ítéletét hatályon kívül helyezte. Rámutatott arra, hogy az első fokú bíróságnak a bizonyítást hivatalból is el kell rendelnie, ha mindezt a gyermek érdekében hozandó döntés megkívánja. Az elsőfokú bíróság nem derítette fel, hogy az anya Kanadában, hogyan, milyen körülmények között neveli gyermekét, hogyan oldja meg felügyeletét, illetőleg előreláthatóan milyen hosszú ideig marad külföldön. E körben a bíróságnak erre irányuló bizonyítási indítvány nélkül is hivatalból kell bizonyítási eljárást lefolytatnia. Az általános eljárási szabályok alapján a Pp. 3., illetve 141. rendelkezései nyomán a bíróság ezzel ellentétben viszont kötve van a felek által felajánlott bizonyítékokhoz, és bizonyítási indítványokhoz, a jogvita elbírálása során a bizonyítási kötelezettség nem, vagy nem teljes körű teljesítését a bizonyítási teherrel érintett fél hátrányára értékeli.
14 A Pp. meghatározza a perindításra jogosultak körét. A gyermek elhelyezése, valamint az elhelyezés megváltoztatása iránt a szülő mellett a gyámhatóság és az ügyész részére is perindítási jogot biztosít. Az örökbe fogadó szülő gyermekelhelyezési perben perindítási szempontból a vér szerinti szülővel azonos jogállással bír. Ehhez képest a Pp. 3. -ának (1) bekezdése úgy rendelkezik, hogy a bíróság a polgári ügyek körében felmerült vitát csak erre irányuló kereseti kérelem esetén bírálja el. Ilyen kérelmet rendszerint a vitában érdekelt fél terjeszthet elő. A szülői felügyeleti jog szünetelése önmagában a szülő perindítási jogát nem korlátozza, sőt az esetek döntő többségében gyermekelhelyezés megváltoztatása iránt a másik szülő indít pert, akinek szülői felügyeleti joga ex lege szünetel annak okán, hogy a gyermek eredetileg a másik szülőnél került elhelyezésre. A szülői felügyelet akkor is szünetel, ha a szülő cselekvőképtelen, vagy cselekvőképességében korlátozva van, azonban a Pp. a korlátozottan cselekvőképes szülőtől nem tagadja meg gyermekelhelyezési perben a teljes perbeli cselekvőképességet. Az ügyész, illetve a gyámhatóság perindítási jogosultsága kapcsán a Pp ának (3) bekezdése emelendő ki, mely szerint az, akinek igénye érvényesítése céljából az ügyész, illetve a külön jogszabállyal erre feljogosított szervezet pert indított, a perben félként vesz részt. A más által indított perbe az, aki a per megindítására külön jogszabály alapján maga is jogosult lett volna, a felperes pertársaként az elsőfokú ítélet meghozatalát megelőző tárgyalás berekesztéséig perbe léphet. E jogszabályhely nyomán a perbe harmadik személy peres félként beléphet az ügyész vagy a gyámhatóság mellett ha ez utóbbi a harmadik személynél történő elhelyezés érdekében indított pert azonban önálló perindítási jogosultsággal ezen harmadik személy nem rendelkezik. A gyermekelhelyezési és a gyermekelhelyezés megváltoztatása iránti perek tárgyi költségfeljegyzési jogos perek körébe tartoznak, melynek indoka, hogy a gyermek érdekében folyó eljárás megindítását a szülők anyagi helyzete ne befolyásolhassa. Kérdésként merül fel azonban, hogy mindez a gyakorlatban nem jár-e olyan következménnyel, hogy a szülők minden anyagi felelősségtől mentesen, meggondolatlanul indítanak gyermekelhelyezés megváltoztatása iránti pereket, melyek alapvető célja esetlegesen a másik szülő zaklatása. Ennek fényében nem
15 feltétlenül érvényesül a jogalkotó célja, amikor a tárgyi költségfeljegyzési jogot ilyen perekben a gyermek érdekét szem előtt tartva biztosította, hiszen a sorozatos perindítás nem feltétlenül szolgálja a gyermek érdekét. A Csjt. 72/A (4) bekezdésében úgy rendelkezik, hogy ha a gyermek elhelyezése érdekében azonnali intézkedésre van szükség, a bíróság soron kívül, ideiglenes intézkedéssel határoz. Ideiglenes intézkedés előterjesztése iránti kérelem a jogviszony természeténél fogva ilyen perekben igencsak gyakori. A bíróság azonban akkor jár el helyesen, ha ideiglenes intézkedés körében döntését nem csupán az egyik fél előadására alapozva hozza meg, hanem az azonnali intézkedés indokoltsága körében, annak megállapíthatósága érdekében bizonyítást folytat le. Bizonyítania kell azt is, hogy a kiskorú gyermek veszélyeztetettsége oly mértékű-e, amely az ideiglenes intézkedés alkalmazását megköveteli. A bíróság ideiglenes intézkedéssel hivatalból is határozhat. E döntését a bíróságnak indokolnia kell, melynek elutasító végzés esetében elegendő arra kiterjednie, hogy a rendelkezésre álló adatok nem elegendőek annak bizonyítására, hogy az ideiglenes, azonnali döntés indokolt. A kérelemnek helyt adó végzésben az ideiglenes intézkedés indokoltságát alátámasztó körülményeket kell megjelölni. Az ideiglenes intézkedés tárgyában hozott végzés fellebbezhető végzés, azonban fellebbezésre tekintet nélkül előzetesen végrehajtható. A bíróság ezen hatályban marad addig, amíg azt a bíróság újabb végzésével hatályon kívül nem helyezi, illetve az ügyet ítélettel be nem fejezi. A bíróságnak a rendelkezésre álló adatok, a bíróság által felderített körülmények gondos mérlegelésével, csak indokolt esetben szükséges ideiglenes intézkedéssel a gyermek elhelyezése kérdésében dönteni, hiszen ennek egyrészt az lehet a veszélye, hogy a felek a bíróság megmásíthatatlan álláspontját látják e döntésben. Másrészt elindíthat egy olyan lavinát az egyébként is kiélezett viszonyban lévő peres felek között hogy az ideiglenes intézkedés vesztes fele újabb ideiglenes intézkedést kér, mellyel a per rövid időn belüli befejezését, és ezáltal a gyermek helyzetének végleges rendezését, számára az állandóság biztosítását késlelteti. Mindez semmiképpen nem állhat a gyermek érdekében.
16 Ugyancsak a felek rendelkezési jogát sérti a Csjt. azon rendelkezése, mely szerint a bíróság erre irányuló kereseti kérelem hiányában is jogosult arra, hogy a gyermeket perben nem álló harmadik személynél helyezze el, ha a szülőnél történő elhelyezés a gyermek érdekét veszélyezteti, feltéve, hogy ez a harmadik személy a nála történő elhelyezést maga is kéri. Speciális momentuma ezen pereknek továbbá, hogy a bíróságnak mindkét szülőt meg kell hallgatnia, és indokolt esetben, így akkor is, ha azt a gyermek maga kéri, közvetlenül, vagy szakértő útján meg kell hallgatnia magát a gyermeket is. Ha a bíróság kiskorú gyermeket maga hallgat meg, akkor észére indokolt esetben ügygondnokot kell rendelni. A gyermeket a szülők távollétében célszerű meghallgatni. A gyermek meghallgatásánál fontos szempont, hogy a bíróság nem tanúként hallgatja meg, ily módon igazmondási kötelezettségére sem figyelmeztethető. Meghallgatását nem zárja ki a cselekvőképtelensége, illetőleg cselekvőképességének korlátozott volta, ahogy azt az általános szabályok előírják. Gyermekelhelyezési perben nem beszélhetünk az eljárás félbeszakadásáról bármelyik fél elhalálozása esetén, hiszen a szülőnek az a joga, hogy a gyermek nála történő elhelyezését igényelheti, olyan személyhez fűződő jogosultság, mely körében a jogutódlás kizárt. Ennek okán bármelyik fél halálával a per megszüntetésének van helye. A perbeli egyezség körében a bíróság gyermekelhelyezési perben nem csupán azt vizsgálja, hogy az egyezség megfelel-e a vonatkozó jogszabályoknak, hanem ezen túlmenően azt is mérlegelnie kell, hogy a felek megállapodása a kiskorú gyermek érdekeinek megfelel-e. A tárgyalás felfüggesztése kapcsán a Pp. a ának (1) bekezdésében a felfüggesztést kötelezővé teszi olyan esetekben, ha a per eldöntése házasság létezésétől, vagy érvényességétől, illetőleg gyermek családi jogállásának bírói megállapításától függ, és ez iránt per van folyamatban, a tárgyalást annak jogerős eldöntéséig fel kell függeszteni. Ha azonban az anya, és a vélelmezett apa között a gyermek elhelyezése vitás, a származási per megindításához a gyámhatóság a hozzájárulást csak kivételesen indokolt esetben adhatja meg. Könnyen belátható, hogy e megszorító rendelkezés híján az apaság vélelmének megdöntése iránti perindítással egy más folyamatban lévő
17 gyermekelhelyezési per indokolatlanul hosszú idő alatt fejeződhetne be, amely a gyermek sorsát sokáig rendezetlenül hagyva, ezáltal alapvetően sértené a gyermek érdekét. IV.2. A gyermek elhelyezésénél a bíróság által mérlegelendő szempontok A Legfelsőbb Bíróság a 19. számú és a 24. számú Irányelveivel módosított 17. számú Irányelvében foglalta össze azokat az alapvető szempontokat, melyek zsinórmértékül szolgálnak a bírói gyakorlat számára a gyermekelhelyezési perekben. Az Irányelv alapvetően két célt tart szem előtt. Egyrészt, hogy a gyermek érdekét kell a bíróságnak döntése meghozatalakor mindenek felett szem előtt tartania, másrészt azt, hogy ezen érdek érvényesülését valamennyi tény és körülmény együttes mérlegelésével kell biztosítani, azaz nem helyes, ha a bíróság az eset összes körülményeiből egyes tények kiragadásával, más tények mellőzésével dönt a keresetről. A szülők Csjt-ből folyó kötelessége, hogy a gyermeket gondozzák, tartsák, a gyermek testi, értelmi és erkölcsi fejlődését elősegítsék. Mindkét szülőnek joga, és egyben kötelessége is e célok elérésének biztosítása. A Csjt. a szülői felügyelet körében is abból az alapvetésből indul ki, hogy a szülők a szülői felügyeleti jogot közösen gyakorolják. A gyermek életét, személyiségfejlődését a család egységének felbomlása károsan befolyásolhatja. A gyermek szélsőséges esetektől eltekintve legtöbbször mindkét szülőjével együtt képzeli el az életét. A gyermek érdeke ennek fényében a bíróságtól azt kívánja, hogy a bíróság ne csupán a házasság felbontására, hanem a gyermek elhelyezésére irányuló per során is kísérelje meg a felek békítését, annak érdekében, hogy a gyermekükre, és önmagukra is figyelemmel próbálják meg családi életük helyreállítását. Természetesen ez nem feltétlenül vezethet eredményre, hiszen ha a felek házassága véglegesen, és helyrehozhatatlanul megromlott, akkor a gyermek érdekét nem az szolgálja, hogy a házasság minden áron fennmaradjon, és a bíróságnak a gyermekelhelyezési kérdésben a lehető legrövidebb időn belül döntenie kell.
18 IV.2.a. Szülők nevelési alkalmasságának vizsgálata A bíróságnak a per során vizsgálnia kell, hogy a szülők egyéniségük, életmódjuk, erkölcsi tulajdonságaik alapján a gyermeknevelésre alkalmasak-e. A nevelésre alkalmasság vizsgálatánál a bíróságnak objektív és szubjektív feltételeket egyaránt vizsgálat tárgyává kell tennie. Objektív feltételek lehetnek a megfelelő lakhatási, anyagi körülmények biztosítása, a gyermekkel együtt élő személyek hatása, befolyása a gyermekre. A szülők nevelési alkalmasságának vizsgálatánál a gyermek neme és életkora önmagában nem lehet döntő tényező. Korunk társadalmi-gazdasági viszonyai között a családon belüli munkamegosztás egyenlő terheket ró mindkét házasfélre nemtől függetlenül. A háztartás vezetése, a gyermeknevelési feladatok egyik házastársa hárítása sérti a fentiekben hivatkozott házastársi egyenjogúságot. Az a szülő nemtől függetlenül aki ezen kötelezettségei teljesítésével gyermeknevelési alkalmasságát bebizonyította, eséllyel igényelheti a gyermek nála történő elhelyezését. Szubjektív feltételek körében a bíróságnak értékelnie kell a szülők egyéniségét, életmódját, erkölcsi tulajdonságait, a gyermekkel kialakult kapcsolatát. Objektív feltételek körében a gyermek lakhatásának biztosításának megismerése céljából a bíróság a szülő lakóhelye szerinti önkormányzattól környezettanulmányt szerezhet be. Ezen túlmenően a bíróság a gyermek oktatási, nevelési intézményét is megkeresheti a gyermek és a szülő kapcsolatának, a gyermek mindennapi ellátásának, nevelésének vizsgálata körében. Természetesen az esetek döntő többségében nem mellőzhető a gyermek és a szülők pszichológus szakértői vizsgálata, szakértői vélemény beszerzése a nevelésre való szubjektív alkalmasság, illetve a gyermek-szülő kötődésének vizsgálata céljából. A Legfelsőbb Bíróság a Pfv.II /1998. számú eseti döntésében rámutatott arra, hogy a gyermeket nevelő szülő rendezetlen életmódja, kifogásolható erkölcsi magatartása alapot adhat a gyermekelhelyezés megváltoztatására. Perbeli esetben a felek közös kiskorú gyermeke a felek
19 perbeli egyezsége alapján az anyánál került elhelyezésre. Az egyezségkötést követő nyolc év elteltével a felperesi apa kérte a bíróságtól a gyermekelhelyezés megváltoztatását, és a gyermek nála történő elhelyezését. A bíróság széleskörű bizonyítási eljárás lefolytatásának eredményeként azt állapította meg, hogy az alperesi anya a gyermekkel különböző albérletekben élt, a bérleti díjakat nem fizette meg, és jelentős összegű tartozásokat halmozott fel. Komoly összegű kölcsönöket vett fel, melyeket rendre nem fizetett vissza, ennek okán sikkasztás miatt büntetőeljárás is volt folyamatban vele szemben. Az anya többszöri költözése azzal is járt, hogy a gyermeket előzetes bejelentés nélkül az iskolából kivette, rövid időn belül két általános iskolába is átíratta. Az anyát rendszertelen munkavégzése miatt az állásásból elbocsátották, ezt követően élettársa tartotta el. A bíróság a gyermek iskolájának véleményét is beszerezte, melyből az volt megállapítható, hogy a magatartásában a negatív jelenségek fokozódtak, nem képes figyelmét tartósan összpontosítani, szorgalma csökkent, agresszivitása nőtt. A gyermek a pszichológus szakértői vélemény szerint közel azonos mértékben kötődik mind az édesapjához, mind pedig az édesanyjához, bár édesapját modellt nyújtó, míg édesanyját az őt ellátó személyként tüntette fel. Az alperesi anyával szemben a felperesi apa rendezett anyagi körülmények között él, állandó munkával rendelkezik, gyermekével rendszeresen tartja a kapcsolatot. Az elsőfokú bíróság ítéletében a gyermek szülői egyezséggel rendezett elhelyezését megváltoztatta, és a felperesi apánál helyezte el. Döntése meghozatalánál mérlegelte a szülők életvitelét, anyagi körülményeit, mint objektív, és a erkölcsi tulajdonságaikat, életmódjukat, mint szubjektív feltételt. Az alperesi anya terhére értékelte, hogy a házasság felbontása óta több alkalommal váltogatta lakóhelyét, a gyermeket különböző iskolákba íratta, rövidebb ideig tartó munkaviszonyokkal rendelkezett, állandó anyagi gondokkal küzdött. A felperesi apa ezzel szemben biztos anyagi és személyi körülményeket tudott felmutatni. A másodfokú bíróság az elsőfokú bíróság ítéletét megváltoztatva a felperesi keresetet elutasította arra hivatkozva, hogy az alperesi oldalon az elsőfokú bíróság által feltárt nehézségek, anyagi problémák átmenetiek voltak, és a gyermek gondozása, fejlődése ezek megoldása során nem szenvedett sérelmet. Megélhetési nehézségei álláspontja szerint nevelési alkalmasságát, mint szubjektív feltételt, nem befolyásolták. A Legfelsőbb Bíróság a felülvizsgálati eljárás során az elsőfokú bíróság álláspontját osztva rámutatott arra, hogy az alperes zaklatott
20 életmódján évekig nem tudott változtatni, ezzel a gyermeket állandó és ismétlődő változásoknak tette ki, ami az iskolai tanulmányait, és magatartását egyaránt hátrányára befolyásolta. Ehhez képest kisebb jelentőségű a gyermek és az anya között fennálló érzelmi kötődés, különös tekintettel arra, hogy a gyermek az édesapjához is őszintén ragaszkodik. Fenti jogesettel a gyermekelhelyezés objektív feltételeinek vizsgálata körében arra kívántam rámutatni, hogy egyes esetekben nem elegendő, nem feltétlenül perdöntő a gyermek érzelmi kötődése, ha objektíve az egyik szülő nem képes megfelelő hátteret biztosítani a gyermek felnevelése szempontjából. A bíróság viszonylag könnyű helyzetben van akkor, ha a per során beszerzett, illetve a felek által felajánlott bizonyítékok mérlegelése során megállapíthatóvá válik valamelyik szülő objektív vagy szubjektív értelemben vett alkalmassága a gyermek nevelésére. Nehezebb helyzetben van viszont azokban az igencsak gyakori esetekben, amikor a szülők nevelési alkalmassága a gyermekelhelyezés szempontjából azonos. A Legfelsőbb Bíróság a Pfv.II /2001/. számú döntésében adott iránymutatást az azonos nevelési alkalmasságú szülők esetében a gyermekelhelyezés egyes szempontjairól. Perbeli esetben a peres felek élettársi kapcsolatának megszakadásakor megállapodtak abban, hogy a közös kiskorú gyermeküket az alperesi apa rövidebb időre magával viszi. Az alperes a gyermekkel elköltözött, majd a gyermeket a felpereshez vitte, ahonnan néhány nap elteltével veszekedés árán ismételten magához vette. A gyermeket az alperes ezt követően a felperes kérésére sem vitte vissza felpereshez. A bíróság bizonyítást folytatott le a felek gyermeknevelési alkalmasságáról az élettársi kapcsolat fennállta alatti időszakra vonatkozóan is, melyből az volt megállapítható, hogy a gyermekneveléssel kapcsolatos teendőkben mindkét fél közreműködött. A felperes újabb házasságot kötött, rendezett anyagi körülmények között él, míg alperes ismételten korábban elvált feleségével él együtt szintén rendezett érzelmi és anyagi körülmények között. Alperes felesége jó viszonyban van a felek gyermekével, a gyermek érzelmileg hozzá is kötődik. Az alperes korábbi házasságából született gyermeke és a perbeli gyermek között jó testvéri kapcsolat alakult ki, a gyermek jól érzi magát jelenlegi környezetében. A gyermek és a felperesi
A gyermekelhelyezés hatályos szabályozása
MISKOLCI EGYETEM ÁLLAM- ÉS JOGTUDOMÁNYI KAR Polgári Jogi Tanszék A gyermekelhelyezés hatályos szabályozása KÉSZÍTETTE: Almási Ádám DK3QM5 KONZULENS: Kovácsné dr. Kaiser Klára egyetemi tanársegéd Miskolc

References: bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 Bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 Bíróság 
 Bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 Bíróság 
 bíróság 
 bíróság 
 bíróság 
 bíróság 
 Bíróság 
 bíróság 
 bíróság 
 bíróság 
 bíróság 
 bíróság 
 bíróság 
 Bíróság 
 bíróság 
 bíróság 
 Bíróság 
 bíróság